**Szitakötő folyóirat 2019-3 Ősz**

Parapatics Andrea : Fölösleges vonzalom? Felesleges utálat? című írása 14-15 .oldal

**Tantárgy**: honismeret, magyar nyelv 4.- 8. o.

**Tantárgyi koncentráció**: német nyelv Beste Freunde 2.c. tankönyv Lektion 19. 6.-7. osztály

**Készítette**: Molnár Zsuzsanna

Dátum: 2019. 09. 10.

A következőkben pontosabb képet kaphattok arról, mennyire változatos, egyedi és különleges anyanyelvünk. A felsorolt szavakat még én is a Zala megyei nagyszüleimtől hallottam, de többségük a mai beszélt nyelvben is használt. Olvassátok el szavakat és jelentésüket. Kutakodjatok családotokban, ismerőseiteknél, hogy ismerik-e saját tájegységeteken vagy lakóhelyeteken ezeknek a szavaknak a népies megfelelőit.

 **Saját gyűjtésed**

hömbölög – ágyon ide – oda fekszik : ………………………………….

kukorcul – guggol :…………………………………

silinga – füles kosár, véka : …………………………………

csekmet – kacatok :………………………………….

sékodik – kiabál, visít : ………………………………….

békat – kínoz : ………………………………….

rempül – pletykál, szid : ………………………………….

maszitt – összenyom :………………………………….

köpesz – kopasz, pucér :………………………………….

turu – túró :………………………………….

katakul - kutat, keres :…………………………………..

Kellemes „ szótanulást” és kutakodást kívánok! ☺